CELEX: 32018R1308
Language: sl
Date: 2018-09-28 00:00:00
Title: Uredba Sveta (EU) 2018/1308 z dne 28. septembra 2018 o spremembi Uredbe (EU) 2018/120 glede ribolovnih možnosti za brancina

28.9.2018   
               
               
                  SL
               
               
                  Uradni list Evropske unije
               
               
                  LI 244/1
               
            
         UREDBA SVETA (EU) 2018/1308
         z dne 28. septembra 2018
         o spremembi Uredbe (EU) 2018/120 glede ribolovnih možnosti za brancina
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Uredba Sveta (EU) 2018/120 (1) določa ribolovne možnosti za nekatere staleže rib in skupine staležev rib za leto 2018, ki se uporabljajo za vode Unije in za plovila Unije v nekaterih vodah zunaj Unije.
                  
               
                     (2)
                  
                  
                     Mednarodni svet za raziskovanje morja (ICES) je za leto 2018 predložil revidirano mnenje za brancina (Dicentrarchus labrax) v razdelkih ICES 4b–c, 7a in 7d–h (osrednje in južno Severno morje, Irsko morje, Rokavski preliv, Bristolski preliv in Keltsko morje). V skladu z navedenim mnenjem bi morale skupne komercialne in rekreacijske odstranitve v letu 2018 znašati največ 880 ton, da bi bile v skladu z največjim trajnostnim donosom. Zaradi niza ukrepov, ki zagotavljajo obnovitev staleža, se v letu 2018 pričakuje povečanje biomase. ICES je glede na navedeno mnenje navedel tudi nižjo ribolovno umrljivost zaradi rekreacijskega ribolova. Poleg tega je ICES napovedal višjo stopnjo preživetja zaradi prakse ulova in izpustitve (5-odstotna stopnja ribolovne umrljivosti v primerjavi s predhodno napovedano 15-odstotno stopnjo). Zato je primerno, da lahko posamezni ribič pri rekreacijskem ribolovu od oktobra do decembra 2018 obdrži eno ribo na dan. To bi moralo veljati tudi za razdelek ICES 6a.
                  
               
                     (3)
                  
                  
                     Uredbo (EU) 2018/120 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            V členu 9 Uredbe (EU) 2018/120 se odstavek 4 nadomesti z naslednjim:
            
               
                  „4.   Pri rekreacijskem ribolovu, tudi z obale:
                  
                              (a)
                           
                           
                              sta od 1. januarja 2018 do 30. septembra 2018 v razdelkih ICES 4b, 4c, 7a do 7k dovoljena le ulov in izpustitev brancina. V navedenem obdobju je prepovedano obdržati na krovu, premeščati, pretovarjati ali iztovarjati brancina, ulovljenega na navedenem območju;
                           
                        
                              (b)
                           
                           
                              lahko od 1. oktobra do 31. decembra 2018 v razdelkih ICES 4b, 4c, 6a, 7a do 7k vsak ribič obdrži največ en osebek brancina na dan.“
                           
                        
            
         
         
            Člen 2
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. septembra 2018
            
               
                  Za Svet
               
               
                  Predsednica
               
               M. SCHRAMBÖCK
            
         
         
            (1)  Uredba Sveta (EU) 2018/120 z dne 23. januarja 2018 o določitvi ribolovnih možnosti za leto 2018 za nekatere staleže rib in skupine staležev rib, ki se uporabljajo za vode Unije in za plovila Unije v nekaterih vodah zunaj Unije, ter o spremembi Uredbe Sveta (EU) 2017/127 (UL L 27, 31.1.2018, str. 1).